Diari Oficial de la Generalitat Valenciana


Sumari del DOGV 6183, del 13-01-2010 (2010/184)

Notificació de la resolució dictada en l'expedient sancionador número 42/2009.
------------------------------------------------------------------------------

### Dades del document

Número de DOGV
:   6183

Data del DOGV
:   13-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/184


Data del document
:   29-12-2009

Organisme emissor
:   Conselleria de Turisme

Tipus de document
:   Anunci

Notificació de la resolució dictada en l'expedient sancionador número 42/2009. [2010/184]  
Per no haver sigut possible notificar de forma personal i directa a l'interessat la resolució de la secretària autonòmica de Turisme i directora de l'Agència Valenciana del Turisme de data 29 de desembre de 2009, en relació amb l'expedient sancionador incoat contra Petrus Adrianus M. Ballemans, com a titular de l'allotjament turístic anomenat El Paradero de Tibi, recaiguda en l'expedient 42/09-A, és procedent la seua publicació en el Diari Oficial de la Comunitat Valenciana a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 11 de gener de 2010.- El sotssecretari de la Conselleria de Turisme: Jorge Juan Muñoz Gil.  
Amb data 29 de desembre de 2009 la secretària autonòmica i directora de l'Agència Valenciana del Turisme, ha dictat la resolució següent:  
Resolució sancionadora  
Vist l'expedient sancionador de referència, incoat pel Servici Territorial de Turisme d'Alacant, contra Petrus Adrianus M. Ballemans amb NIF M-1757098-Q, com titular de l'allotjament turístic El Paradero, siti a la Partida El Castell, Polígon 12 Parcel·la 44 de Tibi, per presumptes infraccions a la normativa turística.  
Antecedents de fet  
Primer. L'expedient sancionador es va incoar mitjançant un acord d'iniciació del cap del Servici Territorial de Turisme d'Alacant de data 13 de juliol de 2009 a la vista de:  
Sengles denúncies de l'Associació de Veïns El Castell de data 25 de febrer i 14 d'abril de 2009, en les quals, entre altres coses, es diu:  
"Que l'establiment objecte de reclamació es va construir de forma irregular, sense comptar amb els permisos legals i sense les càrregues tributàries que vigents al territori espanyol, i es continua ampliant"  
"Que hi ha un problema de diferència de superfície entre la real i la inscrita que podria afectar molt negativament els limítrofs"  
"Que els senyors Ballemans van preguntar per la possibilitat de connectar-se a la xarxa elèctrica i no actuaren de bona fe, ja que no van comunicar en cap moment que el que es pretenia no era una xarxa domèstica sinó per a un establiment hostaler, com es desprén de la seua pàgina web : www.el-paradero.nl"  
"Que van tirar un cable arran de terra sense cap protecció, la qual cosa posa en greu risc d'incendi una àmplia zona de pins"  
"Que els veïns insistixen en el temor i la inseguretat que els produïxen els gossos que els senyors Ballemans tenen sense boçal i amb la seua parcel·la sense tancar."  
I de l'acta de la Inspecció de Turisme núm. 310/09-A de data 11 de maig de 2009, en la qual es diu:  
"El Paradero és un conjunt de tres cases en una zona rural pròxima al pantà de Tibi. En una d'elles viuen els seus propietaris, i les altres dues les dediquen al lloguer amb fins de vacances o d'oci. Una d'elles és una cabanya tipus estudi sense bany o lavabo en l'interior i l'altra disposa de dues estances, habitació amb dos llits i saló-menjador-cuina, a més d'un xicotet lavabo amb dutxa."  
"Fan publicitat a través de la pàgina web i en cinc idiomes"  
"No acredita en este acte estar en possessió de la preceptiva autorització atorgada per l'administració turística per a l'exercici de l'activitat pròpia d'allotjament."  
Segon. Pel compareixent es van fer les manifestacions referents a l'acta següents:  
"Hem sol·licitat la DIC fa aproximadament un mes en l'Ajuntament de Tibi"  
Tercer. En l'acord d'iniciació es va nomenar instructor i secretària, i a l'encausat se li imputaren els fets següents:  
"En l'establiment es presten servicis d'allotjament turístic rural mitjançant preu, i no tenen l'autorització de posada en funcionament atorgada per l'administració de turisme".  
Fet que infringix els articles 2 i 3 del Decret 188/05 de 2 de desembre (DOCV de 7 de desembre de 2005), regulador de l'allotjament turístic rural en l'interior de la Comunitat Valenciana, en relació amb l'article 18. dos. b) de la Llei 3/98 de 21 de maig (DOCV de 22 de maig), de Turisme de la Comunitat Valenciana.  
El fet citat està qualificat com a falta molt greu en l'article 52.1 de la Llei 3/98, de 21 de maig (DOCV de 22 de maig), de Turisme de la Comunitat Valenciana, i pot ser sancionat, sense perjuí del que resulte de la instrucció, amb multa de fins a 90.000 euros.  
Quart. Dins del termini concedit a este efecte, l'inculpat no va presentar l'escrit de recusació contra l'instructor i la secretària nomenats, encara que va presentar l'escrit d'al·legacions amb data entrada 7 d'agost de 2009 en el qual, en síntesi, exposa:  
"Que sol·licita paralitzar l'inici sancionador ja que:  
Compràrem la casa amb la intenció de començar l'activitat de casa rural. Amb este fi estan arreglant la casa.  
Fins al dia d'avui mai no hi ha hagut clients que paguen pels servicis d'allotjament. Els únics que han dormit ací són amics ajudant-nos a muntar l'empresa.  
La pàgina web estava en proves i esta desactivada des de fa uns mesos  
Encara no som residents ni afiliats a la seguretat social espanyola.  
Sol·licitàrem informació sobre com obtindre les llicències però encara ens falta un muntó de paperers. Ni tan sols tenim cèdula d'habitabilitat."  
Cinqué. Notificada la proposta de resolució, per l'interessat es va presentar l'escrit d'al·legacions, en el qual, en síntesi, s'indica:  
- Que la denúncia de l'associació es deu a problemes entre els seus animals domèstics.  
- L'empresa, a pesar d'allò que s'ha descrit en l'acta, no es troba en funcionament, només és un projecte, les instal·lacions no estan acabades i no s'ha cobrat cap import per prestar servicis turístics.  
Sisé. Realitzada la visita d'inspecció el 25 de novembre, s'emet un informe amb el contingut següent:  
"Personada en l'emplaçament abans indicat es comprova que este es troba tancat en el moment de la inspecció. No hi ha cartell publicitari que indique l'explotació de la finca com a casa rural.  
A l'Ajuntament de Tibi m'informen que no els consta que exploten la casa, no obstant això, un agent de la Policia Local em comenta que van llevar els cartells i el logotip del cotxe i creu que també la pàgina web, però que li consta que fan viatges a l'aeroport a arreplegar persones i les instal·len en sa casa, però no pot assegurar si són clients o família".  
D'altra banda, consultada la pàgina d'Internet, efectivament esta no es troba en funcionament.  
Seté. En els arxius del Servici Territorial no hi ha constància que l'inculpat haja sigut sancionat amb anterioritat, en els termes de l'article 131.3c) de la Llei 30/92 de 26 de novembre.  
Tampoc ha presentat sol·licitud d'autorització i posada en funcionament de l'establiment.  
Fonaments de dret  
Primer. Establix l'article 2 del Decret 188/05 de 2 de desembre, regulador dels allotjaments turístics rurals, que este serà aplicable als establiments, que estiguen ubicats en les zones d'interior de la Comunitat Valenciana, es dediquen a prestar de forma habitual i mitjançant preu, allotjament turístic d'acord amb les especificacions que s'hi establixen.  
L'article 3 del mateix decret assenyala com una de les modalitats d'este tipus d'allotjament l'efectuat en casa rural, compartida o no amb els seus propietaris o usuaris.  
Així mateix l'article 22 del mateix decret assenyala el procediment administratiu que haurà d'iniciar el titular de l'activitat per a legalitzar-la en l'administració turística.  
Disposa al seu torn l'article 14 de la Llei 3/98, de 21 de maig, de Turisme de la Comunitat Valenciana, que les empreses turístiques, amb anterioritat a l'entrada en funcionament dels seus establiments, hauran d'obtindre de l'administració turística la corresponent autorització de funcionament i/o classificació d'acord amb el procediment reglamentàriament determinat.  
La dita autorització prèvia al funcionament no és una figura capritxosa de l'administració, sinó el mode legal de controlar que allò que s'ha pretés per l'empresa turística, s'adequa a la legalitat vigent i en conseqüència a l'interés públic per ella protegit, la qual cosa alhora li facilita a l'empresari turístic solucionar les discrepàncies legals amb anterioritat a l'exercici de l'activitat turística, obviant molèsties amb els clients i sancions per infraccions a la normativa turística.  
El fet reflectit en l'acord d'iniciació infringix els articles mencionats, tipificant-se com a falta molt greu en l'article 52.1 de la Llei 3/98 de 21 de maig de Turisme de la Comunitat Valenciana l'exercici d'una activitat turística sense l'autorització, habilitació o títol administratiu requerit.  
Segon. No s'admeten les al·legacions de l'encausat com a eximent total de responsabilitat, en tant que els fets imputats infringixen el que disposa anteriorment, ja que l'activitat d'allotjament rural es va exercir sense comptar amb les autoritzacions prèvies corresponents, indicant a este efecte l'article 14 de la Llei 3/98 de 21 de maig (DOCV de 22 de maig) de Turisme de la Comunitat Valenciana, que sense perjuí del compliment de la legislació general i del sector que corresponga, les empreses turístiques amb anterioritat a l'entrada en funcionament dels seus establiments, hauran d'obtindre de l'administració turística la corresponent autorització de funcionament i/o classificació. No obstant això, allò que s'ha constatat per la inspecció de turisme en la seua última visita, la desactivació de la pàgina Web, i l'escassa capacitat d'allotjament de l'establiment, seran circumstàncies determinants de la sanció a imposar.  
Tercer. Segons els articles 20.5 i 37.1 del Decret 206/99 de 9 de novembre (DOCV de 17 de novembre) del Consell, regulador de la Disciplina Turística, els fets constatats en les actes d'inspecció, es presumiran certs, llevat que del conjunt de les proves que es practiquen resulte el contrari.  
Quart. De conformitat amb l'article 53 de la Llei 3/98 de 21 de maig (DOCV de 22 de maig), de Turisme de la Comunitat Valenciana, les infraccions contra el que esta disposa i la resta de disposicions en matèria de turisme, donaran lloc a la imposició de les corresponents sancions.  
Cinqué. De conformitat amb l'article 131 de la Llei 30/92 de 26 de novembre i l'article 54 de la Llei 3/98, en la imposició de les sancions es guardarà la deguda adequació entre la gravetat dels fets constitutius d'infracció, per a la qual cosa es tindrà en compte tant el que la comissió de la infracció no resulte més beneficiosa per a l'infractor que el compliment de les normes infringides, com el benefici il·lícit obtingut, així com la naturalesa dels perjuís ocasionats a l'usuari turístics i el rescabalament oferit a este.  
Sisé. El present expedient s'ha tramitat d'acord amb els principis del procediment sancionador, arreplegats en el títol IX, capítol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i el Decret 206/99 de 9 de novembre (DOCV. de 17 de novembre) del Consell, regulador de la Disciplina Turística, modificat pel Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme.  
Vistos els preceptes legals citats i la resta de normes de general i especial aplicació, en virtut de les atribucions conferides en l'article 57 de la Llei 3/1998, de 21 de maig, de la Generalitat, de Turisme de la Comunitat Valenciana, i segons redacció donada per la disposició addicional primera del Decret 209/2004, de 8 d'octubre del Consell, pel qual s'aprova el Reglament de l'Agència Valenciana del Turisme, resolc:  
Imposar a Petrus Adrianus M. Ballemasn, amb NIF S-9945011-Z la sanció de dos mil euros (2.000 €), per infracció a l'article 52.1 de la Llei 3/98, de 21 de maig, de la Generalitat, de Turisme de la Comunitat Valenciana.  
Contra esta resolució, que no posa fi a la via administrativa podrà interposar recurs d'alçada davant la consellera de Turisme i presidenta de l'Agència Valenciana del Turisme, dins del termini d'un mes comptat des de l'endemà de la seua notificació, d'acord amb el que establix els articles 115 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu.  
De conformitat amb l'article 26 del Decret 206/1999, de 9 de novembre, del Consell, regulador de la Disciplina Turística, esta resolució no serà executiva fins que no haja recaigut resolució del recurs d'alçada que, si fa el cas, s'interpose, o haja transcorregut el termini per a la seua interposició sense que esta s'haja produït.   
València, 29 de desembre de 2009.- La secretària autonòmica i directora de l'Agència Valenciana del Turisme: Mª Victoria Palau Tárrega.